
R E F E R A T
privind aprobarea finantarii de la bugetul local a cheltuielilor aferente organizarii de catre

Municipiul Timisoara a programului ’’Gala Sportului Timisorean - editia 2013’’


Având în vedere că în ultimii ani Municipiul Timişoara a finanţat şi a organizat de sine stătător sau în parteneriat evenimentul devenit traditional ’’Gala Sportului Timisorean’’, este oportun ca să asigurăm continuitatea acestei acţiuni importante pentru comunitatea sportivă timişoreană.    
“Gala Sportului Timişorean - editia 2013” are ca obiectiv principal nominalizările şi premierea superlativelor performanţelor sportive în plan internaţional şi naţional, obtinute de sportivii de la cluburile timişorene în anul sportiv 2013, la discipline individuale şi jocuri sportive. 

Acest eveniment va cuprinde urmatoarele sectiuni:
1)-Nominalizare’’ Echipa anului 2013’’ la jocuri sportive - seniori: Premierea echipei de rugby a clubului sportiv Rugby Club Municipal Universitatea de Vest Timişoara;
2)-Nominalizări pentru cele mai bune performanţe la disciplinele sportive individuale olimpice şi neolimpice: premierea celor mai buni sportivi şi antrenori;

3)-Nominalizări speciale:

- ambasadorii sportului timişorean în lume;
- personalităţi pentru întreaga activitate sportivă;

- Special Olympics;

4)- Nominalizari echipe jocuri sportive-juniori; 
5)-Nominalizari echipe discipline individuale. 


Pe lângă premiile în bani oferite nominalizaţiilor în secţiunile prezentate se vor efectua şi cheltuieli pentru trofee sportive, cupe, plachete, diplome, respectiv cheltuieli pentru organizare şi pentru poavazarea sălii în care se desfasoara Gala Sportului Timişorean - editia 2013.


Valoarea totală a finanţării pentru acest program din partea Municipiului Timişoara, este de 630.000 lei.

Municipiul Timişoara în cadrul acestei gale onorează sportivii şi antrenorii, care au contribuit prin performanţele sportive obţinute la promovarea imaginii oraşului Timişoara în plan internaţional şi naţional. Considerăm că această Gală Sportivă va reprezenta un eveniment de mare impact şi va stimula activitatea sportivă din cluburi, respectiv va pune în valoare contribuţia financiară alocată structurilor sportive de la bugetul local în anul 2013 pentru derularea calendarelor competiţionale. 

Finanţarea propusă în sumă de 630.000 lei va fi alocată de CLT în cazul în care se va aproba suplimentarea activităţii sportive în valoare de 630.000 lei la rectificarea din luna decembrie 2013.

În acest sens Direcţia Instituţii Şcolare, Medicale, Sportive şi Culturale a transmis nota de fundamentare pentru suplimentarea finanţării activităţii sportive din bugetul local la rectificarea din luna decembrie 2013 cu nr. SC 2013-32343/04.12.2013 Direcţiei Economice, prin care a solicitat suplimentarea bugetului cu activităţii sportive cu 630.000 lei, destinaţi pentru Gala Sportului Timişorean - editia 2013, urmând ca proiectul de hotărâre pentru aprobarea finantarii să fie supus aprobării în şedinţa de plen a CLT, în care se va supune aprobării rectificarea bugetului local.      

            Finantarea va fi utilizată pentru acoperirea categoriilor de cheltuieli necesare, în organizarea şi desfăşurarea Galei Sportului: premii în bani pentru sportivi, antrenori, staff tehnic; premii în bani pentru nominalizări speciale privind activitatea sportivă, trofee, distinctii, cheltuieli pentru promovare eveniment, tipărituri, cheltuieli pentru momente artistice, poavazare locaţie.

Distribuirea sumei totale aprobate pentru Gală, pe secţiuni şi pe nominalitări individuale va fi cuprinsă într-un referat aprobat de ordonatorul principal de credite.

Justificarea şi decontarea cheltuielilor ocazionate de organizarea acestui program se vor realiza numai pe bază de acte doveditoare, conform legii. Plata premiilor în bani se va efectua după caz în numerar şi prin virament bancar către structurile sportive.
Având in vedere cele prezentate, propunem comisiilor de specialitate din Consiliul Local proiectul de hotarare anexat. 

